Si Frank pinangaki na Annelies  or Anneliese  Marie Frank kan Hunyo 12, 1929 sa Maingau Red Cross Clinic sa Frankfurt, Germany, an saiyang magurang na sina Edith (née Holländer) asin Otto Heinrich Frank. Igwa syang matuang tugang, si Margot. An mga  Franks, mga liberal na Hudyo, asin dae nagpapasakop sa kustombre asin tradisyon kan Judaismo. Nakaistar sinda sa komunidad nin Hudyo asin bakong Hudyo kan manlaenlaen na relihiyon. Si Edith an mas tutok na magurang mientras si  Otto mas interesado sa akademya asin may pagkaaram na maray sa library; parehas na tig-motibar an mga aki na magbasa. Kan pinangaki si Anne, an pamilya nag-istar sa Marbachweg 307, asin nagrenta sindang duwang iskalon. Kan 1931 an pamilya naglipat sa Ganghoferstrasse 24 sa lugar nin mga liberal na inaapod na Dichterviertel (Poets' Quarter). An mga harong na ini yaon pa.